CELEX: 62008CN0286
Language: fi
Date: 2008-06-30 00:00:00
Title: Asia C-286/08: Kanne 30.6.2008 — Euroopan yhteisöjen komissio v. Helleenien tasavalta

30.8.2008   
            
            
               FI
            
            
               Euroopan unionin virallinen lehti
            
            
               C 223/33
            
         Kanne 30.6.2008 — Euroopan yhteisöjen komissio v. Helleenien tasavalta
   (Asia C-286/08)
   (2008/C 223/51)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja J.-B. Laignelot)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut vaarallisista jätteistä annetun direktiivin 91/689/ETY (1) 1 artiklan 2 kohdan ja 6 artiklan, luettuna yhdessä direktiivin 2006/12/EY (2) (aikaisemmin jätteistä annettu direktiivi 75/442/EY, sellaisena kuin se on muutettuna direktiivillä 91/156/ETY) 5 artiklan 1 ja 2 kohdan ja 7 artiklan 1 kohdan kanssa, mukaisia velvoitteitaan, koska se ei ole kohtuullisessa asiassa laatinut ja hyväksynyt merkityksellisen yhteisön lainsäädännön mukaista vaarallisen jätteen huoltosuunnitelmaa ja koska se ei ole perustanut yhtenäistä ja riittävää käsittelylaitosten verkostoa, jolla mahdollistetaan tällaisten jätteiden käsittely sopivimpien menetelmien avulla siten, että varmistetaan korkeatasoinen ympäristön ja ihmisten terveyden suojelu.
            
         
               —
            
            
               On todettava, että Helleenien tasavalta ei ole noudattanut vaarallisista jätteistä annetun direktiivin 91/689/ETY 1 artiklan 2 kohdan, luettuna yhdessä direktiivin 2006/12/EY (aikaisemmin jätteistä annettu direktiivi 75/442/EY, sellaisena kuin se on muutettuna direktiivillä 91/156/ETY) 4 ja 8 artiklan kanssa, ja kaatopaikoista annetun direktiivin 1999/31/EY (3) 3 artiklan 1 kohdan, 6, 7, 8, 9, 13 ja 14 artiklan mukaisia velvoitteitaan, koska se ei ole toteuttanut kaikkia tarpeellisia toimenpiteitä sen varmistamiseksi, että direktiivin 2006/12/EY (aikaisemmin jätteistä annettu direktiivi 75/442/EY, sellaisena kuin se on muutettuna direktiivillä 91/156/ETY) 4 ja 8 artiklaa ja kaatopaikoista annetun direktiivin 1999/31/EY 3 artiklan 1 kohtaa, 6, 7, 8, 9, 13 ja 14 artiklaa noudatetaan vaarallisteiden jätteiden osalta.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tutkittuaan Helleenien tasavallan ilmoittamat vaarallisten jätteiden huoltoon liittyvät toimenpiteet ja erityisesti kansallisen jätehuoltosuunnitelman komissio totesi, että ne eivät täyttäneet yhteisön vaarallisten jätteiden huoltoa koskevien säännösten vaatimuksia.
   Erityisesti kansallinen jätehuoltosuunnitelma on puutteellinen, koska se sisältää vain ohjeita, jotka edellyttävät lisävalmistelua eivätkä täytä ”riittävää täsmällisyyttä” koskevaa vaatimusta, mikä on direktiivin 91/689/ETY 1 artiklan 2 kohdan ja 6 artiklan 1 kohdan, luettuna yhdessä direktiivin 2006/12/EY (aikaisemmin direktiivi 75/442/EY) 7 artiklan 1 kohdan kanssa, vastaista.
   Kansallisessa huoltosuunnitelmassa ei myöskään säädetä yhtenäisestä ja riittävästä käsittelylaitosten verkostosta, koska sopivaa infrastruktuuria ei ole, toimintakapasiteetin vaadittuun tasoon liittyviä arviointeja ei ole ja sopivien paikkojen perustamisessa ja maantieteellisessä sijainnissa on puutteita, mikä on direktiivin 91/689/ETY 1 artiklan 2 kohdan, luettuna yhdessä direktiivin 2006/12/EY (aikaisemmin direktiivi 75/442/EY) 5 artiklan kanssa, vastaista.
   Lisäksi on todettu, että vaarallisen jätteen käsittely Kreikassa tapahtuu käytännössä tavallisesti sellaisen ”väliaikaisen varastoinnin” muodossa, josta kuitenkin on tullut pysyvää, koska asiaan liittyvät luvat uudistetaan, kun asianmukaisia kaatopaikkoja ei ole. Tästä seuraa, että asianmukaisia toimenpiteitä ei ole toteutettu asianmukaisia toimenpiteitä vaarallisten jätteiden käsittelemiseksi vaarantamatta ihmisten terveyttä ja vahingoittamatta ympäristöä, mikä on direktiivin 2006/12/EY (aikaisemmin jätteistä annettu direktiivi 75/442/EY, sellaisena kuin se on muutettuna direktiivillä 91/156/ETY) 4 ja 8 artiklan ja kaatopaikoista annetun direktiivin 1999/31/EY 3 artiklan 1 kohdan, 6, 7, 8, 9, 13 ja 14 artiklan vastaista.
   
      (1)  EYVL L 377, 31.12.1991, s. 20.
   
      (2)  EUVL L 114, 27.4.2006, s. 20.
   
      (3)  EYVL L 182, 16.7.1999, s. 19.